挑濠歌
作者：羅椅
朝代：宋

paragraphs: 滿城挑濠五更起，城頭直挑到城尾。
一彎一轉春蛇長，圍人方圓三十里。
去年十月霜淒淒，挑濠人立霜中嗁。
今年一春春雨多，泥滑將奈挑濠何。
只今清明霜不若，皇天何時收雨脚。
幾人带雨濠上啼，半溼半饑春病瘧。
雨之久，可以晴。
濠之長，可以城。
只愁挑得濠始竟，公家又有守濠令。